Vyhlásenie o rozpornosti

Návrh zákona, ktorým  sa mení a dopĺňa zákon č. 297/2008 Z. z. o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony sa predkladá s rozporom s Ministerstvom financií Slovenskej republiky a Slovenskou advokátskou komorou.

S Ministerstvom financií Slovenskej republiky nie je zatiaľ doriešené krytie nákladov, ktoré si predložený návrh zákona vyžaduje, a to v rozpočtovej kapitole Štatistického úradu Slovenskej republiky.

Slovenská advokátska komora nesúhlasí s navrhovanou zmenou úpravy prelomenia mlčanlivosti podľa osobitných predpisov (v ich prípade podľa zákona o advokácii) na účely plnenia si povinností podľa zákona o ochrane pred legalizáciou príjmov z trestnej činnosti a o ochrane pred financovaním terorizmu.
 Ministerstvo vnútra je toho názoru, že navrhovaná zmena v prelomení mlčanlivosti je dôvodná a rozsah prelomenia mlčanlivosti je plne v súlade so zákonom o advokácii, podľa ktorého je advokát povinný zachovávať mlčanlivosť o všetkých skutočnostiach, o ktorých sa dozvedel v súvislosti s výkonom advokácie, ak osobitný predpis na úseku predchádzania a odhaľovania legalizácie príjmov z trestnej činnosti a financovania terorizmu neustanovuje inak.